OpenLLM-France/wikimedia huggingface dataset:
# Molí d'oli (Collbató)

Molí d'oli és un edifici del municipi de Collbató (Baix Llobregat) protegida com a bé cultural d'interès local.

## Descripció

Es tracta d'un edifici de planta trapezoïdal construït en un volum senzill aguantat per murs de càrrega de gruix variable i amb poques finestres. Els murs són de pedra engaltada amb maons massissos i pedra petita intercalada. La coberta és a dues aigües amb teules àrabs col·locades en sec sobre llates i bigues de fusta. L'única nau té petites construccions afegides per acollir-hi l'oficina i el bany del molí, que no respecten les formes i els materials del conjunt. A l'interior de la nau hi ha els cups per a la premsa d'oli, maquinària dels anys 20 en estat regular de funcionament i la mola de pedra del molí antic. El sostre i la coberta han estat rehabilitats recentment. L'edifici s'ha renovat recentment per recuperar la funció de molí d'oli.

## Història

Inicialment era un corral de bestiar que a inicis del segle XX fou reconvertit en molí d'oli. El seu valor cultural rau sobretot en el fet que encara funciona com a premsa, de manera semiartesanal, cosa que permet conèixer de primera mà a través de la seva activitat el procés de producció de l'oli. A causa del seu estat regular de conservació, és urgent una rehabilitació interior que permeti continuar fabricant-hi oli amb el compliment de totes les mesures sanitàries. Es proposa destinar una part del local a museu de l'oli.

## Referències

* 1 2 «Molí d'oli». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 agost 2014].
# Joan Sandalinas i Fornas

Joan Sandalinas i Fornas (Barcelona, 1903 - 1991) pintor de l'avantguarda catalana.
Es formà a l'Ateneu Obrer i al Cercle Artístic de sant Lluc i al llarg de la seva carrera compaginà la seva feina de funcionari a l'empresa de Telefónica amb la d'artista. El 1928 es donà a conèixer mitjançant la revista "L'amic de les Arts" i el 1929 mostrà obres seves a l'Exposició d'art abstracte de les galeries Dalmau de Barcelona. Treballà amb el llenguatge cubista, el constructivista, l'orfiste i el surrealista. La seva influència principal fou Giorgio de Chirico i Torres-García. Sempre estigué al marge dels circuits comercials malgrat ser un dels impulsors de l'avantguarda a Catalunya, sobretot de la tendència informalista, i la Guerra Civil trencà totalment amb les aspiracions a poder exposar. Titulà, signà i datà pràcticament totes les obres i a partir de 1975 s'anà redescobrint les seves pintures a través de diverses exposicions col·lectives.
El 2007 el Museu de Montserrat reivindicà la seva obra, juntament amb la de Joan Junyer, a través d'una mostra dels dos artistes. Allí s'hi presentaren 30 dibuixos la majoria fets entre 1924 i 1927 on tracten escenes quotidianes. La fixació per la proximitat i el fet social són influència d'Antoni Costa amb el qual passejaren pels barris barcelonesos. Actualment a Catalunya es troba alguna obra seva a la Biblioteca Museu Víctor Balaguer i al Museu de Valls.

## Referències

* ↑ «Joan Sandalinas i Fornàs». Enciclopèdia Catalana. [Consulta: 10 desembre 2013].
* ↑ Mitrani, Alex. «Dibuixar l'avantguarda». Museu de Montserrat. Arxivat de l'original el 14 de desembre 2013. [Consulta: 10 desembre 2013].
* ↑ «Junyer i Sandalinas acosten l'avantguarda a Montserrat». Catalunya Ràdio.
* ↑ «“JOAN JUNYER (1904-1994) y JOAN SANDALINAS (1903-1991) EN LAS COLECCIONES MAPFRE”». Revista de arte Logopress. [Consulta: 10 desembre 2013].
# MTM

MTM té els següents significats:
* La Maquinista Terrestre i Marítima, empresa metal·lúrgica i ferroviària fundada a Barcelona
* Manresa Teatre Musical, escola de teatre musical radicada a Manresa (Bages)
* Museu Hongarès d'Història Natural (del seu nom en hongarès Magyar Természettudományi Múzeum), museu d'història natural amb seu a Budapest (Hongria)
* Motoscafo Turismo Modificato, llanxa motoritzada de la Regia Marina italiana
* Monster Truck Madness 64, videojoc de curses per a Nintendo 64
# Lower Grand Lagoon

Lower Grand Lagoon és una concentració de població designada pel cens dels Estats Units a l'estat de Florida. Segons el cens del 2000 tenia 4.082 habitants.

## Demografia

Segons el cens del 2000, Lower Grand Lagoon tenia 4.082 habitants, 2.097 habitatges, i 1.052 famílies. La densitat de població era de 726,3 habitants/km².
Dels 2.097 habitatges en un 16,1% hi vivien nens de menys de 18 anys, en un 39,5% hi vivien parelles casades, en un 7,2% dones solteres, i en un 49,8% no eren unitats familiars. En el 37,3% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,5.
Per edats la població es repartia de la següent manera: un 13,4% tenia menys de 18 anys, un 9,4% entre 18 i 24, un 33,6% entre 25 i 44, un 25,7% de 45 a 60 i un 18% 65 anys o més.
L'edat mediana era de 42 anys. Per cada 100 dones de 18 o més anys hi havia 107,1 homes.
La renda mediana per habitatge era de 31.599 $ i la renda mediana per família de 38.650 $. Els homes tenien una renda mediana de 27.648 $ mentre que les dones 21.905 $. La renda per capita de la població era de 20.433 $. Entorn del 13,3% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lower Grand Lagoon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Lower Grand Lagoon». American Fact Finder. Oficina del Cens dels Estats Units, 12-01-2010.
# Molins-sur-Aube

Molins-sur-Aube és un municipi francès situat al departament de l'Aube i a la regió del Gran Est. L'any 2007 tenia 112 habitants.

## Demografia
### Població

El 2007 la població de fet de Molins-sur-Aube era de 112 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 45 eren l'habitatge principal de la família, 3 eren segones residències i 2 estaven desocupats. Tots els 50 habitatges eren cases. Dels 45 habitatges principals, 36 estaven ocupats pels seus propietaris i 9 estaven llogats i ocupats pels llogaters; 2 tenien dues cambres, 3 en tenien tres, 14 en tenien quatre i 26 en tenien cinc o més. 36 habitatges disposaven pel capbaix d'una plaça de pàrquing. A 21 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Molins-sur-Aube el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 8 |
| 0 | 60 a 64 | 0 |
| 4 | 55 a 59 | 4 |
| 4 | 50 a 54 | 4 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 12 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 59 persones, 46 eren actives i 13 eren inactives. De les 46 persones actives 37 estaven ocupades (22 homes i 15 dones) i 9 estaven aturades (2 homes i 7 dones). De les 13 persones inactives 6 estaven jubilades, 1 estava estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Molins-sur-Aube hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Molins-sur-Aube a l'INSEE.
* Évolution et structure de la population Fitxa amb el detall de dades de Molins-sur-Aube a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Capella (Ribagorça)

Capella és una vila i municipi de la Comunitat autònoma de l'Aragó, província d'Osca, comarca de la Ribagorça, situat a la Vall de l'Isàbena. Pel terme municipal de Capella transcorren les isoglosses que permeten delimitar les llengües aragonesa i catalana. Llaguarres pertanyeria al domini català, mentre que Capella i Pociello ho farien al de l'aragonès.
| Entitat de població | Habitants |
| Capella | 312 |
| Llaguarres | 75 |
| Pociello | 17 |
| Font: Idescat ||

## Romànic

L'església romànica de Sant Martí (segle xii) conté un retaule del 1.527, pintat per Pere Nunyes, pintor establer oriünd de Portugal. Al poble de Capella també hi ha un pont d'època medieval d'esquena d'ase, amb vuit arcs damunt el riu Isàvena, que alguns estudiosos consideren com a romànic..
A prop de Capella s'hi troba la capella de la Mare de Déu del Llano, una ermita romànica de final segle xii que podem contemplar al costat del cementiri de la pedania de Llaguarres. També cal destacar l'església de Sant Martí de la Sierra, del segle xii, i les restes arqueològiques de les ermites de San Julià i Santa Eulàlia. Per acabar, l'ermita de Sant Salvador de Miralpeix (antigament de la Transfiguració) pertanyent a l'antiga aldea del mateix nom, dins la pedania de Pociello.

## Galeria d'imatges

* Pont de Capella
* Pont de Capella.
* Mare de Déu del Llano, Llaguarres.
* Ermita de Miralpeix.Exterior.
* Ermita de Miralpeix. Interior.
* Ermita de Miralpeix. Capçalera.

## Referències

* ↑ «Gran Enciclopèdia Aragonesa, Capella». Arxivat de l'original el 2016-06-07. [Consulta: 7 setembre 2016].
Viccionari
# Temporada 1933-34 del València CF

El València FC va jugar la seua primera final en la temporada 1933-34, perdent aquella final de Copa d'Espanya per 2-1 contra el Madrid CF a un partit disputat a Montjuïc.

## Referències

* ↑ 1933/1934 - La primera final de Copa Arxivat 2015-04-02 a Wayback Machine. anuari del València a Ciberche.com
# Jordi Cayuela i Peiró

Jordi Cayuela i Peiró (Badalona, 15 de setembre de 1944) és un antic futbolista català de les dècades de 1960 i 1970.

## Trajectòria

Començà la seva carrera al CF Badalona, debutant al primer equip del club a l'edat de 16 anys. Diversos clubs s'interessaren pels seus serveis i finalment fou fitxat per l'Excelsior Virton de la quarta divisió belga. L'any 1964 el fitxà el RSC Anderlecht, donant el salt a primera divisió. Al club belga compartí el centre del camp amb Jef Jurion i Martin Lippens. El 1965 guanyà la lliga i copa nacionals, i les dues temporades següents tornà a guanyar la lliga. Després de 6 temporades al futbol belga, fou fitxat pel València CF on jugà tres temporades. L'any 1970 signà pel CE Castelló, on jugà sis temporades, dues a Primera, destacant una cinquena posició a la Lliga i una final de Copa disputada.
El seu germà Albert Cayuela i Peiró també fou futbolista professional.

## Palmarès

* Lliga belga de futbol:
** 1964-65, 1965-66, 1966-67
* Copa belga de futbol:
** 1965

## Referències

* 1 2 3 4 «Jorge Cayuela». Mundo Deportivo, 22-07-1967. [Consulta: 1r abril 2015].
* 1 2 «Fitxa de Cayuela». ciberche.net. [Consulta: 1r abril 2015].

## Enllaços externs

* Perfil a BDFutbol
# Vladímir de Bulgària

Vladímir de Bulgària (segle ix), també conegut per Vladímir-Rasate pel seu nom previ al seu bateig cristià, fou rei de Bulgària de 889 a 893.
Vladímir era el fill gran de Borís I de Bulgària i fou convertit al cristianisme el 865, quan el seu pare va decidir adoptar aquesta religió com a oficial a l'Imperi Búlgar.
El rei Boris va decidir retirar-se a la vida monàstica el 889 i va dipositar la corona en mans del seu hereu Vladímir. Aquest no tenia la popularitat del seu pare i tampoc no compartia amb gaire entusiasme el procés de cristianització. El 892 va decidir signar una aliança amb Arnulf de Caríntia, rei de la França Oriental, en contra de la Gran Moràvia. Aquesta aliança implicava enfrontar-se a Constantinoble i allunyar-se de la política marcada pel seu pare.
El clergat cristià va ésser considerat com a agent a favor dels romans d'Orient i Vladímir va prendre la determinació de reinstaurar l'antic paganisme al país, perseguir els cristians i destruir els temples. Aquesta acció va acabar la paciència del seu pare que, el 893, va retornar del seu retir espiritual, va prendre el poder i va ordenar que Vladímir fos detingut i encegat. Boris va cedir el tron al seu fill tercer Simeó I, d'educació cristiana, i se'n va tornar al monestir.
# Bolxoi Karai

Bolxoi Karai (en rus: Большой Карай) és un poble de l'óblast de Saràtov, a Rússia, segons el cens del 2010 tenia 1.712 habitants. Pertany al districte municipal de Romànovka.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31.
* ↑ «Alekseyevskiy». GeoNames. Arxivat de l'original el 2020-10-30.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Milbank

Milbank és una població dels Estats Units a l'estat de Dakota del Sud. Segons el cens del 2000 tenia 3.640 habitants.

## Demografia

Segons el cens del 2000, Milbank tenia 3.640 habitants, 1.533 habitatges, i 964 famílies. La densitat de població era de 528,4 habitants per km².
Dels 1.533 habitatges en un 30,6% hi vivien nens de menys de 18 anys, en un 52,4% hi vivien parelles casades, en un 7,5% dones solteres, i en un 37,1% no eren unitats familiars. En el 35% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,9% tenia menys de 18 anys, un 6,1% entre 18 i 24, un 23,5% entre 25 i 44, un 21,2% de 45 a 60 i un 24,3% 65 anys o més.
L'edat mediana era de 42 anys. Per cada 100 dones de 18 o més anys hi havia 81,4 homes.
La renda mediana per habitatge era de 28.194 $ i la renda mediana per família de 40.117 $. Els homes tenien una renda mediana de 31.486 $ mentre que les dones 20.890 $. La renda per capita de la població era de 17.446 $. Entorn del 6,8% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milbank». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Milbank». American Fact Finder. Oficina del Cens dels Estats Units, 12-01-2010.
# John Davy

«John Davy» té aquests significats:
* John Davy (beat), diaca, monjo de Londres
* John Davy (músic), pianista i violinista anglès
* John Davy (químic), descobridor del fosgen
# Maksim Polisxuk

Maksim Ivànovitx Polisxuk (en ucrainès Максим Іванович Поліщук; Jitòmir, 15 de juny de 1984) és un ciclista ucraïnès, que competeix tant en carretera com en la pista.

## Palmarès en pista

* 2004
** Campió d'Europa sub-23 en Persecució per equips (amb Vitali Popkov, Dmytro Grabovskyy i Volodymyr Dyudya)

### Resultats a la Copa del Món

* 2006-2007
** 1r a Los Angeles, en Persecució per equips

## Palmarès en ruta

* 2009
** Campió d'Ucraïna en critèrium

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Vladímir Xúkhov

Vladímir Grigórievitx Xúkhov (Влади́мир Григо́рьевич Шу́хов) (1853- 1939) fou un dels més importants enginyers europeus de la seva època. Va liderar, juntament amb Buckminster Fuller, Frei Otto i Frank Gehry l'avantguarda en arquitectura de formes orgàniques.
Xúkhov primer utilitzava en l'arquitectura la construcció en la forma de l'hiperboloide. Entre els seus projectes es poden citar la Torre de Xúkhov per a l'estació radiofònica Xàbolovskaia a Moscou, ponts, estacions, torres hiperbòliques, pavellons per a exposicions, entre d'altres.

## Vegeu també

* Torre de Xúkhov
* Hiperboloide

## Bibliografia

* Ingegnere rivoluzionario : Vladimir Grigorevich Shújov, 1853-1939 Arxivat 2008-03-28 a Wayback Machine.
* Elizabeth Cooper English: “Arkhitektura i mnimosti”: The origins of Soviet avant-garde rationalist architecture in the Russian mystical-philosophical and mathematical intellectual tradition”, a dissertation in architecture, 264 p., University of Pennsylvania, 2000.
* L'art de l'ingenieur Arxivat 2006-10-04 a Wayback Machine. : d'Antoine Picon. PP. 123–4. Paris : Centre Georges Pompidou : Le Moniteur, c1997. Publication associated with the exhibition : L'art de l'ingenieur, at the Centre national d'art et de culture Georges Pompidou, 25 June-29 setembre 1997. Includes bibliographical references and index. Loeb Design: Ref TA9.A771997. ISBN 2-85850-911-5.
* "Fausto Giovannardi:Vladimir G. Shukhov e la leggerezza dell'acciaio" Arxivat 2007-09-28 a Wayback Machine., Borgo San Lorenzo, 2007.
* Rainer Graefe Arxivat 2007-11-22 a Wayback Machine.: “Vladimir G. Šuchov 1853-1939 - Die Kunst der sparsamen Konstruktion.”, S.192, Stuttgart, DVA, 1990, ISBN 3-421-02984-9.
* Peter Gössel, Gabriele Leuthäuser, Eva Schickler: “Architecture in the 20th century”, Taschen Verlag; 1990, ISBN 3-8228-1162-9 and ISBN 3-8228-0550-5
* Karl-Eugen Kurrer, "The History of the Theory of Structures: From Arch Analysis to Computational Mechanics", 2008, ISBN 978-3-433-01838-5

## Enllaços externs

* Torre de Xúkhov
* Vladimir Xúkhov
# Bolxoi Irguiz

El Bolxoi Irguiz o simplement Irguiz - Большой Иргиз (rus) - és un riu de Rússia, un afluent del Volga. Té una llargària de 675 km i una conca de més de 24.000 km². Passa per les províncies de Samara i de Saràtov.
El riu Irguiz neix a l'óblast de Samara, al vessant septentrional de la serralada d'Obsxi Sirt, un dels extrems dels Urals. El riu discorre primer en direcció nord-oest, després fa una gira cap a l'oest i s'endinsa a l'óblast de Saràtov, per on travessa per una vall molt àmplia, en direcció oest. En aquest tram passa per regions molt planes, descrivint molts meandres. Passa per la ciutat de Pugatxov, la més important en el seu recorregut, i finalment desemboca al Volga per la dreta, prop de la vila de Volsk.
Els seus afluents principals són el Kamelik i el Kussum, per l'esquerra; i el riu Karalik per la dreta. El riu, com molts altres de Rússia, es glaça des de novembre-desembre fins a març-abril.
# Milcíades

Milcíades (Miltiades) és el nom dels següents personatges:
* Milcíades (Miltiades, Μιλτιάδης) fou un nom grec que van portar almenys tres membres de la família dels cimònides. La família era originària d'Egina i deia ser descendent d'Eacos (Aeacus). El primer que s'esmenta és un Milcíades fill de Tisandre, del qual no es tenen dades.
* Milcíades el Vell, tirà del segle vi aC.
* Milcíades el Jove (v. 550 aC - 489 aC), nebot de Milcíades el Vell, militar i tirà atenenc.
* Milciàdes (Miltiades, Μιλτιάδης), net de Milcíades el Jove i fill de Cimó, esmentat a l'escolàstica d'Aristides i per Èsquines. Va tenir un càrrec secundari, com herald al final del segle v aC.
* Milciàdes (Miltiades, Μιλτιάδης) fou un militar espartà que al final de la guerra del Peloponès era el comandant de la flota espartana juntament amb Lisandre i Filòcares.
# Cantó d'Ozoir-la-Ferrière

El cantó d'Ozoir-la-Ferrière és una divisió administrativa francesa del departament de Sena i Marne, situat al districte de Torcy i al districte de Provins. Creat amb la reorganització cantonal del 2015.

## Municipis

* Chevry-Cossigny
* Favières
* Férolles-Attilly
* Ferrières-en-Brie
* Gretz-Armainvilliers
* Lésigny
* Ozoir-la-Ferrière
* Pontcarré
* Servon
* Tournan-en-Brie
* Villeneuve-le-Comte
* Villeneuve-Saint-Denis

## Referències

* ↑ Décret n° 2014-186 du 18 février 2014 portant délimitation des cantons dans le département de Seine-et-Marne
# John Darwin Atapuma Hurtado

John Darwin Atapuma Hurtado (Túquerres, Nariño, 15 de gener de 1988) és un ciclista colombià, professional des del 2009. Actualment corre a l'equip Colombia Tierra de Atletas-GW Bicicletas.
En el seu palmarès destaca el campionat nacional en ruta del 2008 i una etapa a la Volta a Polònia de 2013.
L'any 2014 deixa l'equip Colombia, on havia competit 5 temporades i fitxa per Aquell mateix any disputà el seu primer Tour de França, però es va veure obligat a abandonar en la 7a etapa per culpa d'una caiguda que li provocà una fractura de fèmur.

## Palmarès

* 2007
** Vencedor de 2 etapes de la Volta a l'Equador
* 2008
** Campió de Colòmbia en ruta
* 2009
** Vencedor d'una etapa al Tour de Beauce
* 2012
** Vencedor d'una etapa al Giro del Trentino
* 2013
** Vencedor d'una etapa a la Volta a Polònia
* 2016
** Vencedor d'una etapa a la Volta a Suïssa
* 2021
** Vencedor d'una etapa a la Volta a Colòmbia

### Resultats al Giro d'Itàlia

* 2013. 18è de la classificació general
* 2015. 16è de la classificació general
* 2016. 9è de la classificació general
* 2018. 61è de la classificació general

### Resultats al Tour de França

* 2014. Abandona (7a etapa)
* 2017. 41è de la classificació general
* 2018. 69è de la classificació general

### Resultats a la Volta a Espanya

* 2015. 56è de la classificació general
* 2016. 32è de la classificació general
* 2017. 20è de la classificació general
* 2019. 61è de la classificació general

## Referències

* ↑ «Darwin Atapuma, a BMC Racing Team»
* ↑ EFE «El colombiano Atapuma se fractura el fémur izquierdo». Marca. EFE, 11-07-2014 [Consulta: 12 juliol 2014].

## Enllaços externs

* Fitxa a sitiodeciclismo.net
# Termolitobàcter

Thermolithobacteria és una classe de bacils Gram-positius dins del phylum Firmicutes. Les espècies d'aquesta classe son termòfiles litotròfiques. Varen ser descobertes a partir d'un aïllament provenient de sediment dins estrats de calcita del Parc Nacional de Yellowstone. La cepa JW/KA-2(T) de l'espècie Thermolithobacter ferrireducens pot oxidar gas d'hidrogen a aigua i reduir òxid fèrric a magnetita.
La cepa R1(T) de Thermolithobacter carboxydivorans (T) és hidrogènica i pot oxidar monòxid de carboni.

## Referències

* ↑ Euzeby, J. «Validation list No. 116: List of new names and new combinations previously effectively, but not validly, published». International Journal of Systematic and Evolutionary Microbiology, 57, 7, 2007, pàg. 1371–1373. DOI: 10.1099/ijs.0.65337-0.
* ↑ Sokolova, T.; Hanel, J.; Onyenwoke, R.U.; Reysenbach, A.L.; Banta, A.; Geyer, R.; Gonzalez, J.M.; Whitman, W.B.; Wiegel, J. «Novel chemolithotrophic, thermophilic, anaerobic bacteria Thermolithobacter ferrireducens gen. nov., sp. nov. and Thermolithobacter carboxydivorans sp. nov». Extremophiles, 11, 1, 01-01-2007, pàg. 145–157. DOI: 10.1007/s00792-006-0022-5. PMID: 17021657.
# Manu García

Manu García és el nom dels següents personatges:
* Manuel "Manu" García Alonso (Oviedo, 1998), futbolista asturià
* Manuel "Manu" Alejandro García Sánchez (Vitòria, 1986), futbolista basc
* Manuel "Manu" García Humanes (Pedrera, 1991) porter de futbol andalús

## Vegeu també

* Manuel García